CELEX: 32017R0636
Language: lt
Date: 2017-03-30 00:00:00
Title: 2017 m. kovo 30 d. Komisijos įgyvendinimo reglamentas (ES) 2017/636 dėl tam tikrų prekių klasifikavimo Kombinuotojoje nomenklatūroje

5.4.2017   
               
               
                  LT
               
               
                  Europos Sąjungos oficialusis leidinys
               
               
                  L 91/4
               
            KOMISIJOS ĮGYVENDINIMO REGLAMENTAS (ES) 2017/636
      2017 m. kovo 30 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. kovo 30 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Sagčių, naudojamų kaip saugos diržų fiksavimo mechanizmas, pora. Kiekvieną sagtį sudaro metalinis fiksavimo mechanizmas, plastikinis korpusas, tekstilės juosta, metaliniai jungiamieji elementai ir elektrinis jutiklis, generuojantis garso signalą, kai transporto priemonės saugos diržai turėtų būti, bet nėra užsegti.
                     Viso gaminio sudėtis (masės %) – 56 % nelegiruotojo plieno, 21 % plastikų, 13 % tekstilės ir 10 % kitų medžiagų.
                     Tai saugos diržų komplekto, naudojamo, pvz., autotransporto priemonės sėdynėms įrengti, elementas.
                     Žr. paveikslą (*1).
                  
                  
                     8308 90 00 
                  
                  
                     Klasifikuojama vadovaujantis Kombinuotosios nomenklatūros 1, 3 (b punktu), 4 ir 6 bendrosiomis aiškinimo taisyklėmis, XV skyriaus 3 pastaba bei KN kodus 8308  ir 8308 90 00  atitinkančiais prekių aprašymais.
                     Gaminiui būdingos objektyvios sagties savybės, nes jis veikia kaip fiksavimo mechanizmas.
                     Jis nelaikytinas spyna iš netauriųjų metalų ir nepriskirtinas 8301  pozicijai, nes nėra nei užrakinimo įtaisas, rakinamas raktu arba valdomas raidžių ar skaitmenų kombinacija, nei elektrinė spyna (taip pat žr. Suderintos sistemos paaiškinimų 8301  pozicijos paaiškinimus).
                     Gaminys nelaikytinas kėbulo aptaisu, tvirtinimo ir montavimo įtaisu ar panašiu netauriųjų metalų gaminiu ir nepriskirtinas 8302  pozicijai, nes jis yra ne automobilio kėbulo, o saugos diržų komplekto dalis.
                     Jis taip pat nelaikytinas saugos diržo dalimi ir nepriskirtinas 8708  pozicijai, nes tai pozicijai priskiriami tik 8701 –8705  pozicijoms priskiriamų transporto priemonių saugos diržai, o ne jų dalys.
                     Gaminys nepriskirtinas ir 8708 21  subpozicijai ir nelaikytinas nesukomplektuotu saugos diržu, nes jis yra tik vienas iš sukomplektuoto saugos diržo elementų (saugos diržus sudaro penkios pagrindinės dalys: sagtys, įtraukikliai, inkarai, juostos ir liežuvėliai) ir pateikimo metu neturi sukomplektuoto arba baigto gaminti dirbinio esminių požymių.
                     Gaminys, kuris pagal objektyvias savybes ir požymius nėra priskirtinas konkrečiai pozicijai, pagal tas savybes ir požymius vis tik yra panašiausias į 8308  pozicijai priskiriamas sagtis. Todėl jis laikytinas sagtimis iš netauriųjų metalų ir jam priskirtinas KN kodas 8308 90 00 .
                  
               
            
         
            (*1)  Paveikslas pateikiamas tik dėl informacijos.